(  การขออนุญาตก่อสร้าง  ดัดแปลง  รื้อถอนอาคาร  ตามพระราชบัญญัติควบคุมอาคาร  พ.ศ.2522
 อาคาร หมายความว่า
     1. ตึก บ้าน เรือน โรง ร้าน แพ สำนักงานและสิ่งที่ก่อสร้างขึ้นอย่างอื่น ซึ่งบุคคลเข้าอยู่หรือเข้าใช้สอยได้
     2. อัฒจันทร์ หรือสิ่งที่สร้างขึ้นอย่างอื่น เพื่อใช้เป็นที่ชุมนุมของประชาชน
     3. เขื่อน สะพาน อุโมงค์ ทางหรือท่อระบายน้ำ อู่หรือคานเรือ ท่าน้ำ ท่าจอดเรือ รั้ว กำแพงหรือประตู ที่สร้างขึ้นติดต่อ หรือใกล้เคียงกับที่สาธารณะหรือสิ่งที่ก่อสร้างให้บุคคลทั่วไปใช้สอย
     4. ป้ายหรือสิ่งที่สร้างสำหรับติด  หรือตั้งป้ายที่ติดหรือตั้งไว้เหนือที่สาธารณะ และมีขนาดเกินหนึ่งตารางเมตร หรือมีน้ำหนักรวมทั้งโครงสร้างเกินสิบปีกิโลกรัม  หรือที่ติดตั้งไว้ในระยะห่างจากที่สาธารณะ ซึ่งเมื่อวัดในทางราบแล้ว ระยะห่างจากที่สาธารณะมีน้อยกว่าความสูงของป้ายนั้น เมื่อวัดจากพื้นดินและมีขนาดหรือมีน้ำหนักเกินกว่าที่กำหนดในกฎกระทรวง 
    5. พื้นที่หรือสิ่งที่สร้างขึ้นเพื่อใช้เป็นที่จอดรถ ที่กลับรถ และทางเข้าออกของรถ
     6. สิ่งที่ก่อสร้างขึ้นอย่างอื่นตามที่กำหนดในกฎกระทรวง ทั้งนี้ให้หมายความรวมถึงส่วนต่างๆของอาคารด้วย
(  ลักษณะการก่อสร้าง,ดัดแปลง,รื้อถอนอาคาร ที่ต้องขออนุญาต
   1. สร้างอาคารขึ้นใหม่ล้วน
   2. ต่อเติมหรือดัดแปลงอาคารที่มีอยู่แล้ว ซึ่งเพิ่มน้ำหนักให้แก่อาคารนั้น หรือขยายพื้นที่มากขึ้น ดังนี้
     2.1 เพิ่ม หรือขยายพื้นที่ชั้นหนึ่งชั้นใด ตั้งแต่ 5 ตารางเมตรขึ้นไป 
     2.2 เปลี่ยน หรือขยายหลังคาให้คลุมเนื้อที่มากขึ้นกว่าเดิมอันเป็นการเพิ่มน้ำหนักแก่อาคารเดิม
     2.3 เพิ่มหรือลดจำนวนเสาหรือคาน
     2.4 เปลี่ยน เสา คาน บันได ผนัง หรือเพิ่มผนังเหนือส่วนประกอบอื่น อันเป็นการเพิ่มน้ำหนักแก่อาคารเดิม
     2.5 เพิ่มน้ำหนักให้แก่โครงสร้างของอาคารเดิมส่วนหนึ่งส่วนใดเกินร้อยละสิบ
   3. รื้อถอนอาคารที่มีส่วนสูงเกินสิบห้าเมตร ซึ่งอยู่ห่างจากอาคารอื่นหรือที่สาธารณะน้อยกว่าความสูงของอาคาร
   4. อาคารที่อยู่ห่างจากอาคารอื่นหรือที่สาธารณะน้อยกว่าสองเมตร
(  เจ้าหน้าที่รับผิดชอบ
1.นายสมชาย  โอฬารศาสตร์

ตำแหน่ง  ผู้อำนวยการกองช่าง
2. นายจดุรงค์  ตันเวชกุล 

ตำแหน่ง  นายช่างโยธา
3.  นางสาวปัทมา  จันทรบุญแก้ว
ตำแหน่ง  เจ้าพนักงานธุรการ
(  ระยะเวลาการดำเนินงาน
ภายใน  45  วัน  นับตั้งแต่วันที่ได้รับคำขอ
(  ขออนุญาตก่อสร้างอาคาร  ต้องเตรียมหลักฐานดังนี้
1.  สำเนาบัตรประจำตัวประชาชนของผู้ขออนุญาต     และเจ้าของที่ดิน  1  ฉบับ                       
2.  แผนผังและแบบแปลนและรายการก่อสร้าง  จำนวน  5  ฉบับ
3.  สำเนาโฉนดที่ดินที่จะทำการก่อสร้าง  (ห้ามย่อส่วน)  1  ฉบับ
4.  สำเนาทะเบียนบ้านของผู้ขออนุญาต  และเจ้าของที่ดิน  1  ฉบับ
(  เตรียมหลักฐานที่เกี่ยวข้อง  เฉพาะเรื่อง
1.  หนังสือยินยอมจากเจ้าของที่ดิน  (กรณีผู้ขออนุญาตไม่ได้เป็นเจ้าของที่ดิน)
2.  หนังสือยินยอมให้ปลูกสร้างชิดเขตที่ดิน  (กรณีชิดเขตที่ดินข้างเคียง)
3.  หนังสือยินยอมให้ใช้ฐานรากร่วมกัน  (กรณีใช้ฐานรากร่วมกัน)
4.  หนังสือรับรองการรับผิดชอบความเสียหายของทรัพย์สินข้างเคียง  (กรณีก่อสร้างชิดทรัพย์สินผู้อื่น)
5.  หนังสือรับรองประกอบวิชาชีพวิศวกรรม  และสถาปัตยกรรมพร้อมสำเนาบัตรประจำตัวประชาชน  (กรณีอาคารอยู่ในข่าย  ควบคุม  ตาม  พ.ร.บ.วิชาชีพวิศวกรรม  พ.ศ.2505 และ พ.ร.บ. วิชาชีพสถาปัตยกรรม  พ.ศ.2508)
6.รายการคำนวณ  1  ชุด  (กรณีที่ส่วนหนึ่งส่วนใดของอาคารเป็นคอนกรีตเสริมเหล็ก  ก่อสร้างด้วยวัตถุถาวรและทนไฟเป็นส่วนใหญ่)
(  การพิจารณา

ในการตรวจพิจารณารายละเอียดแบบแปลน  อบต. อาจจะสั่งให้ผู้ขอรับใบอนุญาตแก้ไขเปลี่ยนแปลงแผนผังบริเวณ  แบบแปลน  รายการประกอบแบบแปลน  หรือรายการคำนวณที่ได้ยื่นไว้เพื่อให้ถูกต้องและเป็นไปตามพระราชบัญญัติควบคุมอาคาร  พ.ศ.2522  จนถึงฉบับแก้ไขเพิ่มเติม
(  ค่าธรรมเนียมในการออกใบอนุญาต
1.  ใบอนุญาตก่อสร้าง  ฉบับละ  20  บาท
2.  ใบอนุญาตดัดแปลง  ฉบับละ  10  บาท
3   ใบอนุญาตรื้อถอน  ฉบับละ  10  บาท
4.ใบอนุญาตเคลื่อนย้าย   ฉบับละ  10  บาท
5.  ใบอนุญาตเปลี่ยนการใช้  ฉบับละ  20  บาท
6.  ใบรับรอง  ฉบับละ  10  บาท
7.  ใบแทนใบอนุญาตหรือใบแทนใบรับรอง  ฉบับละ  5  บาท
(  ค่าธรรมเนียมการตรวจแบบแปลนก่อสร้างหรือดัดแปลงอาคาร
1.  อาคารสูงไม่เกินสองชั้น  หรือสูงไม่เกิน  12  เมตร  คิดตามพื้นที่ของพื้นที่อาคารแต่ละชั้นรวมกัน  ตารางเมตรละ  0.50  บาท
2.  อาคารสูงเกินสองชั้นแต่ไม่เกินสามชั้น  หรือสูงเกิน  12  เมตร  แต่ไม่เกิน  15  เมตร  คิดตามพื้นที่ของพื้นที่อาคารแต่ละชั้นรวมกัน  ตารางเมตรละ  2  บาท
3.  อาคารซึ่งสูงเกินสามชั้นหรือสูงเกิน  15  เมตร  ให้คิดตามพื้นที่ของอาคารแต่ละชั้นรวมกัน  ตารางเมตรละ  4  บาท
4.  อาคารประเภทซึ่งจะต้องมีพื้นที่รับน้ำหนักบรรทุกชั้นใดชั้นหนึ่งเกินห้าร้อยกิโลกรัมต่อหนึ่งตารางเมตรให้คิดตามพื้นที่ของพื้นที่อาคารแต่ละชั้นรวมกัน  ตารางเมตรละ  4  บาท
5.  พื้นที่หรือสิ่งก่อสร้างขึ้นเพื่อใช้เป็นที่จอดรถ  ที่กลับรถและทางเข้าออกของรถ  สำหรับอาคารที่กำหนดตามมาตรา 8(9) ให้คิดตามพื้นที่ของที่จอดรถ  ที่กลับรถ และทางเข้าออกรถรวมกันตารางเมตรละ  0.50  บาท  ในกรณีที่พื้นที่หรือสิ่งก่อสร้างขึ้นเพื่อใช้เป็นที่จอดรถ  ที่กลับรถ และทางเข้าออกของรถสำหรับอาคารที่กำหนดตามมาตรา 8(9)  และอยู่ในอาคารหรือชั้นหนึ่งชั้นใดของอาคารไม่ต้องคิดค่าธรรมเนียมการตรวจแบบแปลนตามวรรคหนึ่งอีก
6.  ป้าย  ให้คิดตามพื้นที่ของป้ายโดยเอาส่วนกว้างที่สุดคูณด้วยส่วนยาวที่สุด  ตารางเมตรละ  4  บาท
7.  อาคารประเภทซึ่งต้องวัดความยาว  เช่น  เขื่อน  ทางหรือท่อระบายน้ำ  รั้ว  หรือกำแพง  รวมทั้งประตู  รั้ว  หรือ  กำแพง  ให้คิดตามความยาว  เมตรละ  1  บาท  ในการคิดค่าธรรมเนียมการตรวจแบบแปลน  เศษของตารางเมตร  หรือเมตร  ตั้งแต่กึ่งหนึ่งขึ้นไปให้ถือเป็นหน่วยเต็มถ้าต่ำกว่ากึ่งหนึ่งให้ปัดทิ้ง  ในกรณีที่อาคารมีพื้นที่ชั้นลอด  ให้คิดพื้นชั้นลอยเป็นพื้นที่ของพื้นอาคารในการคิดค่าธรรมเนียมการตรวจแบบแปลนด้วย
(  อัตราโทษและค่าปรับ
  ผู้ใดฝ่าฝืนหรือไม่ปฏิบัติตาม  มาตรา  21  มาตรา  22  มาตรา  31  มาตรา  32  มาตรา  33  มาตรา  34  มาตรา  52  วรรคหก  มาตรา  57  หรือมาตรา  60  ต้องระวางโทษจำคุกไม่เกินสามเดือน  หรือปรับไม่เกินหกหมื่นบาท  หรือทั้งจำทั้งปรับ

นอกจากต้องระวางโทษตามวรรคหนึ่งแล้ว  ผู้ฝ่าฝืนหรือไม่ปฏิบัติตามมาตรา 21  มาตรา  31    มาตรา  32    มาตรา  34  หรือ  มาตรา  57  ยังต้องระวางโทษปรับอีกวันละไม่เกินหนึ่งหมื่นบาท  ตลอดเวลาที่ยังฝ่าฝืนหรือจนกว่าจะได้ปฏิบัติให้ถูกต้อง

ผู้ใดไม่ปฏิบัติตามมาตรา  30  วรรคหนึ่ง  มาตรา  38  หรือมาตรา  39  ตรี  วรรคหนึ่ง  ต้องระวางโทษปรับไม่เกินหนึ่งหมื่นบาท
(  ข้อแนะนำเพิ่มเติมเกี่ยวกับการก่อสร้างอาคาร
1.  ห้ามมิให้ก่อสร้างอาคารหรือส่วนของอาคารยื่นออกมาในหรือเหนือทางหรือที่สาธารณะ
2.  อาคารที่ทำด้วยไม้หรือวัตถุไม่ทนไฟเป็นส่วนใหญ่  หรือก่อด้วยอิฐไม่เสริมเหล็ก  จะก่อสร้างได้ไม่เกิน  2  ชั้น
3.อาคารที่ก่อสร้างเกิน  3  ชั้น  โรงมหรสพหรือหอประชุมที่สร้างเกิน  1  ชั้น  นอกจากมีบันไดตามปกติ  ต้องมีทางหนีไฟ  อย่างน้อยอีก  1  แห่ง
4.  การก่อสร้างอาคารริมทางสาธารณะที่มีความกว้างทางไม่ถึง  6  เมตร  ให้ร่นแนวทางของอาคารห่างจากศูนย์กลางทางสาธารณะ  อย่างน้อย  3  เมตร
5.  ตึกแถว  ห้องแถว  อาคารพาณิชย์  โรงงานอุตสาหกรรม  อาคารสาธารณะ  ที่ก่อสร้างริมทางสาธารณะ  ที่มีความกว้างทางน้อยกว่า  10  เมตร  ให้ร่นแนวอาคารห่างจากศูนย์กาลางทางสาธารณะ  อย่างน้อย  6  เมตร  
6.  ตึกแถว  ห้องแถว  อาคารพาณิชย์  โรงงานอุตสาหกรรม  อาคารสาธารณะ  ที่ก่อสร้างริมทางสาธารณะ  ที่มีความกว้างทางตั้งแต่  10  เมตรขึ้นไป   ให้ร่นแนวอาคารห่างจากศูนย์กลางทางสาธารณะ  อย่างน้อย  1  ใน  10  ของความกว้างทางสาธารณะ  สำหรับทางสาธารณะที่กว้างกว่า  20  เมตร  ให้ร่นแนวอาคารห่างจากทางสาธารณะอย่างน้อย  2  เมตร
7.  ห้ามมิให้ก่อสร้างอาคารสูงกว่าระดับพื้นดินเกิน  2  เท่าของระยะจากผนังด้านหน้าของอาคาร  จรดแนวทางสาธารณะฟากตรงข้าม
8.  รั้วหรือกำแพงทำได้สูงไม่เกิน  3  เมตร  เหนือระดับถนน
9.  อาคารที่ก่อสร้างชิดเขตที่ดินข้างเคียงให้เฉพาะฝาหรือผนังทึบ  ไม่มีประตูหน้าต่างหรือช่องระบายอากาศอยู่ชิดเขต
10.  ตึกแถวที่มีดาดฟ้าสร้างชิดเขตที่ดินข้างเคียงให้สร้างผนังทึบ  ด้านชิดเขตสูงเกิน  1.50  เมตร 
11.  อาคารชุดพักอาศัย  อาคารขนาดใหญ่ที่ไม่ใช่ตึกแถว  ห้องแถว  ที่มีเนื้อที่เกิน  2,000  ตร.ม.  หรือโรงแรม  ต้องจัดให้มีที่ทิ้งขยะ
หากมีข้อสงสัยท่านสามารถสอบถามข้อมูลเพิ่มเติมได้ที่
หมายเลขโทรศัพท์   0-2107-0751    (ในวันและเวลาราชการ)
